額葉亦都幫手結合儲咗喺個腦唔同部份嘅長期記憶，呢啲記憶好多時都係由邊緣系統（limbic system）所啟動嘅情緒性記憶，額葉會幫手將呢啲情緒引起嘅行動調製成一啲受社會接納嘅行動，例如係當個人諗返起啲令佢覺得嬲嘅記憶嗰陣，佢塊額葉會幫手調整佢嘅行為，令到佢唔係（例如）鬱手打人，而係文明噉話俾人聽佢好嬲。